Urnammu Likumi (=2047-2030.g.pr.Kr.)! 
Prologs: 


Enlilam, visu zemju valdniekam, Urnammu statuja, stiprā vīra, Ūras valdnieka, Šumēras un 
Akkādas valdnieka, kura akmers ir diorīts. Es, Urnammu, stiprais vīrs, Ūras valdnieks, Šumēras 
un Akkādas valdnieks, kad es uzbūvēju sava pavēlnieka Nanna” templi, un Maganas? laivas ar 
Utu patieso spriedumu es atgriezu viņa varā, es veltīju to viņam. Tajā laikā, mana pavēlnieka 
Enlila templī, Urnammu statujai ikmēneša pārtikas ziedojums: 90 gur miežu, 30 aitas un 30 silas 
ghee (7), kā regulārus ziedojumus es tur viņam nodibināju. Kad Ans un Enlils Nannam Ūras 
ķēniņvalsti piešķīra, tajā laikā man, Urnammu, Ninsunai dzimušais dēls (es), viņas mājās 
dzimušais vergs, (viņas) mīļotais, saskaņā ar viņa taisnīgumu, saskaņā ar viņa taisnību, rīkojumi 
(2) tika izdoti (?) un Ūras ķēniņvalsts tika dota viņam. 


[47-70 rindas bojātas] 


Ar Nanna, mana pavēlnieka, varenību tās septiņus vārtus es atvēru. Namhanu es paaugstināju par 
Lagašas pavēlnieku. Uz kisarru (?) Nannas Maganas kuģus, ar Nannas, mana pavēlnieka, 
varenību es atgriezu. Ūrā es liku viņiem atmirdzēt. Tajā laikā laukiem bija atlasīti (ierēdņi); 
tālsatiksmes tirdzniecībai bija galvenie laivu kapteiņi; galvenie gani, bija tiem, kas ņem liellopus, 
ņem aitas vai ņem ēzeļus. 


[97-102 rindas bojātas] 


Tajā laikā, es Urnammu, stiprais vīrs, Ūras valdnieks, Šumēras un Akkādas valdnieks, ar mana 
pavēlnieka, Nanna varenību, un ar likumīgu Utu' pavēli, taisnīgumu valstī es patiesi nodibināju. 


[114-115 rindas bojātas] 


„.. es atgriezu viņu pašu varā. Tālsatiksmes tirdzniecību, (neatkarīgu no ?) galvenajiem jūras 
kapteiņiem, galvenos ganus (neatkarīgus no ?) tiem, kas ņem liellopus, ņem aitas, vai ņem ēzeļus 
un akkādiešus un ārzemniekus Sumērā un Akkādā es atgriezu viņu pašu varā. 


Tajā laikā es Ummas, Maradas, Girkalas, Kazallas, Maškanpi un Usarumas, kurām Anšana bija 
uzlikusi kalpību, ar Nanna, mana pavēlnieka, varenību, brīvību nodibināju. 


Es izveidoju vara bariga trauku un kā 60 silas es to standartizēju”. Es izveidoju vara Ban trauku, 
un kā 10 silas es to standartizēju. Taisnīgu karalisko Ban es izveidoju un kā 6 ban (bariga mērā) 
es to standartizēju. 1 silu bronzas (mēru) es izveidoju un kā 1 minu es to standartizēju. Vienu 
šekeli sudraba akmens (svaru) līdz pat vienai minai (svara) es standartizēju. 


! Iekavās dots Urnammu valdīšanas laiks. 

2 Nanns — šumeru mēness dievs, vēlāk semītu Suens, Sens. Viņa kulta centrs atradās Ūrā un Harranā. 

3 Magana — arī Makkana, bija sens reģions/ civilizācija, kas ir minēta šumeru ķīļrakstos no 2300.g.pr.Kr., un eksistēja 
līdz 550.g.pr.Kr., kā nozīmīgs tirdzniecības partneris, kas piegādāja varu un diorītu Mezopotāmijai. 

4 Utu — šumeru saules dievs, vēlāk semītu Šamašs. 

5 Noliku par etalonu. 


[150] Tajā laikā, Tigras krastos, Eifratas krastos un visu upju krastos, nidba (?) ziedojumus ... un 
pirmo augļu un sirds (izvēlētos) ziedojumus es tur upurēju. Augļu stādus es tur iestādīju, ... un 
ķēniņa dārznieki bija atbildīgi par tiem. 


Lai bārenis nebūtu pakļauts bagātajam vīram, lai atraitne nebūtu pakļauta varenajam vīram, lai 
cilvēks ar 1 šekeli nebūtu pakļauts cilvēkam ar 1 minu, lai cilvēks ar 1 aitu nebūtu pakļauts 
cilvēkam ar 1 vērsi. Visi mani karavadoņi, mana māte, mana(s) māsa(s) un brāļi un visi mani 
radinieki patiesi man deva padomus. Pēc viņu pavēles es negāju (?) , un grūtības viņiem 
neuzliku. Ļaunumam, vardarbībai un sūdzībām es liku pazust; taisnīgumu es nodibināju (savā) 
valstī. [181] 


Likumi: 

1.Tajā laikā: Ja cilvēks! ir izdarījis slepkavību, tad to cilvēku ir jānogalina. 

2. Ja cilvēks ir rīkojies kā laupītājs, tad viņš ir jānogalina. 

3. Ja cilvēks ir kādu sagūstījis, tad viņš pats ir jāiesloga un viņam jāsamaksā 15 šekeļi sudraba. 


4. Ja vīriešu kārtas vergs ir apprecējis verdzeni, kuru viņš ir vēlējies un viņu atbrīvo, tad viņa 
nedrīkst (ar viņu) pamest mājsaimniecību. 


5. Ja vergs ir apprecējis brīvu (atbrīvotu?) pilsoni, tad viņam ir jāatdod savs dēls savam 
saimniekam verdzībā, un šis dēls, kurš ir atdots verdzībā: var saņemt '2 no sava tēva īpašumiem 
un sava tēva mājā viņš var dzīvot. 


6. Brīvas (atbrīvotas) pilsones dēls bez sava saimnieka piekrišanas nevar tikt padarīts par vergu. 


7. Ja kāda jauna vīrieša (iespējamā) sieva, kas vel nav ievesta mājsaimniecībā, ir pievilta un viņš 
viņu ir ievedis savā mājā, tad šis cilvēks ir jānogalina. 

8. Ja jauna vīrieša (topošā) sieva ir pēc pašas vēlēšanās gājusi pie cita vīrieša un viņš ir gulējis 
viņas klēpī, un tā sieviete ir tikusi (viņas līgavaiņa) nogalināta, tad viņa brīvība viņam ir 
jāatjauno. 


9. Ja vīrieša sieviešu kārtas verdzene, kas vel nav tikusi ievesta mājsaimniecībā, ir tikusi cita 
vīrieša pievilta (?) un viņš ir viņu ievedis savā mājsaimniecībā, tad šim vīrietim ir jāsamaksā 5 
šekeļi sudraba. 


10. Ja vīrietim ir vienāda ranga (?) sieva, tad šķiroties viņam ir jāsamaksā 1 mina sudraba. 
11. Ja vīrietis šķirās ar (iepriekšēju) atraitni, tad viņam ir jāsamaksā %2 minas sudraba. 


12. Ja atraitnei trūkst līguma (laulību) dokuments, un vīrietis ir viņas klēpī gulējis, tad viņam nav 
jāmaksā necik sudraba. 


13. [trūkst rindiņu] 


! Tukum-bi - Ja... (Tad...) šāda ir visu Divupes likumu formula. 


14. Ja erišdingir priesteriene ... vīrietis viņas klēpī, ... ir gulējis, bet viņš to nezināja (?), tad tas 
cilvēks... 


15. Ja burvestībās viens cilvēks otru ir apsūdzējis, un uz Pārbaudījumu upi viņš šo cilvēku ir 
aizvedis un Pārbaudījumu upe viņu ir attaisnojusi (viņš ir izdzīvojis) tad apsūdzētājam, ir 
jāsamaksā šim cilvēkam 3 šekeļi sudraba. 


16. Ja jauna vīrieša sieva ir gulējusi klēpī un vīrietis ir ticis apsūdzēts, bet Upe ir viņu 
attaisnojusi, tad vīram, kurš viņu apsūdzēja ir jāmaksā 1/3 minas sudraba viņai. 


17. Ja znots ir iegājis savas (topošās) sievas tēva mājās, bet sievastēvs pēc tam citam vīram... ir 
viņu (savu meitu) atdevis, tad kāzu dāvanas, ko (znots) ir devis, sievastēvam ir divkārt 
jāatmaksā. 


18. Ja... sieviešu vai vīriešu kārtas vergs ir izbēdzis, un viņu pilsētas robežu ir šķērsojis un kāds 
viņu ir uzrādījis, tad šī verga īpašniekam ir jāmaksā šim cilvēkam 2 šekeļus sudraba. 


19. Ja... kauls viņa... cilvēks ir sagriezis, 10 šekeļus sudraba viņam ir jāmaksā. 


20. Ja viens cilvēks pret otru ar ieroci ir gājis un salauzis viņa kaulu, tad viņam ir jāmaksā 
(cietušajam) 1 mina sudraba. 


21. Ja viens cilvēks cīniņā ir otram cilvēkam nogriezis degunu, tad viņam cietušajam ir jāmaksā 
2/3 minas sudraba. 


22. Ja... ar... kauls... viņam ir... 2 šekeļi sudraba jāmaksā. 


23. Ja dūru cīņā viens cilvēks otram ir pāršķēlis galvaskausu, ar kaut ko līdzīgu ierocim, tad 
viņam jāmaksā 1/3 minas sudraba. 


24. Ja dūru cīņā viens cilvēks otram ir pāršķēlis galvaskausu, tad vainīgais ir jāsit 180 reizes ar 
pletni. 


25. Ja kāds ir otram cilvēkam izsitis ārā aci, tad viņam ir jāmaksā 2 minas. 
26. Ja kāds ir otram cilvēkam izsitis zobu, tad viņam ir jāmaksā 2 minas. 


27. Ja vergs ir iesitis atbrīvotam pilsonim, kad puse viņa galvas ir bijusi noskūta, tad viņam ir 
jātiek parādītam pa visu pilsētu. 


28. Ja atbrīvots pilsonis ir piekāvis vergu, tad viņam jātiek 60 reizes sistam ar siksnu un 60 reizes 
ar jostu. 


29. Ja vīrietis ir nomiris un viņa sieva ir devusies uz sava tēva mājām, tad viņa var ņemt sev līdzi 
vergus un laulības dāvanas. 


30. Ja viņai nav sieviešu kārtas vergu, tad viņai viņam (?) ir jāsamaksā 10 šekeļi sudraba. 
31. Ja viņai nav sudraba, tad viņa var nemaksāt viņam neko. 


32. Ja verdzene ir nolādējusi savu saimnieci, tad viņas mutē ir jāiesmērē 1 sila sāls. 


33. Ja verdzene ir iesitusi savai saimniecei, tad... 
[370-378 rindas trūkst] 
34.... viņam jāmaksā. 


35. Ja cilvēks ir iesitis (brīvai) sievietei ar apakšdelmu un tā rezultātā viņai ir noticis spontānais 
aborts, tad viņam jāmaksā ” minas sudraba. 


36. Ja viņa ir mirusi, tad šis cilvēks ir jānogalina. 

37. Ja cilvēks ir iesitis verdzenei ar apakšdelmu ut tā rezultātā viņai ir noticis spontānais aborts, 
tad viņam ir jāmaksā 5 šekeļi sudraba. 

38. Ja viņa ir mirusi, tad ... viņam jāatlīdzina vergs ar vergu (?). 

39. Ja cilvēks, kurš ir liecinieks izrādās ir zaglis! (?) tad viņam jāmaksā 15 šekeļi sudraba. 

40). Ja cilvēks ir ieradies, kā liecinieks, atsakās dot zvērestu, tad viņam ir jāsedz prāvas izdevumi. 


41. Ja vīra lauks ar viltu ir cita vīrieša apstrādāts un viņš to ir jau uzaris un ir notikusi tiesa, kura 
to atzinusi par cita īpašumu, tad šis vīrs zaudēs savu padarīto darbu. 


42. Ja kāda cilvēka lauks ir cita (vainas) dēļ ticis appludināts, tad par katru appludinātā lauka 1 
iku” mēru viņam jānosver (cietušajam) 3 gur” miežu. 


43. Ja cilvēks otram cilvēkam ir iedevis savu lauku apstrādei, bet viņš to neuzara, un ir atstājis 
tukšu zemi, tad viņam par katru iku zemes ir jānosver 3 gur miežu. 


44. Ja cilvēks ir devis otram cilvēkam savu apūdeņoto zemi, ražas audzēšanai, tad viņa procentu 
likme būs par katru bur* lauka 2 šekeļi sudraba. 


45. Ja cilvēks ir devis otram cilvēkam ... lauku priekš ražas audzēšanas, tad ... šekeļi sudraba 
viņam jāmaksā. 


46. Ja cilvēks ir nomājis no otra cilvēka vēršus vai govis darbam, tad par 2 gadu nomu, viņš 
viņam atmērīs 8 gur miežu; ja viņš nomās vēršus vai govis pajūgā vadošajam vai vidumē, tad 
viņam ir jānosver 6 gur miežu to saimniekam. 


47. Ja ir nomiris vīrietis un viņam nav dēlu, tad par viņa mantinieci kļūs meita, kura nav 
precējusies. 


48. Ja ir nomiris vīrietis un viņa meita ... viņa mantos sava tēva īpašumus. 


! Iespējams ir domāts, ka viņš ir uzpirkts. 

2 ku ” 32ha. 

3 Gur” 1801. 

4 Bur ” 6ha. 

5 Pajūgā piepūle bija atšķirīga ja dzīvnieks atradās priekšpusē vai aizmugurē. 


49. Jaunākajai māsai ir tiesības uz savu daļu no īpašuma mantojuma, bet tēva iztikas piešķīrumus 
savā starpā sadala (īpašuma) strādnieki. 


50. Ja cilvēks ir ielicis cita cilvēka mājā (noliktavā) savus miežus un māja ir tikusi uzlauzta, tad 
pēc tam, kad (miežu īpašnieks) ir devis zvērestu, tad mājas saimnieks atlīdzinās zaudējumus 
(miežu īpašniekam). 


51. Ja cilvēks ir ielicis cita cilvēka mājā savus miežus un mājas īpašnieks ir mainījies, tad pēc 
tam, kad tas ir apliecināts (ar zvērestiem ?), viņš viņam ieliks divreiz vairāk miežu nekā tur bija 


(?). 


52. Ja cilvēks ir ielicis cita cilvēka māja (savus miežus), tad par 1 gur miežu, ... būs nigdiri 
nodeva (?). 


53. Ja vīrietis, kurš ir apprecējis sievieti ir pametis viņu vienu, tad viņa pēc sešiem mēnešiem var 
precēties (atkal) ar sevis izvēlētu vīru. 


54. Ja vīrietis apprecējās ar sievu, un viņa sieva nomira, tad vīrietis līdz viņš apprecas vēlreiz var 
lietot savas sievas laulības dāvanas, bet kad vīrietis no jauna apprec sievu, tad laulības dāvanām 
vajadzētu tikt atgrieztām viņas cilvēku mājsaimniecībā. 


55. Ja cilvēks ir miris, viņa sieva, līdz viņa atkal apprecas, ... māja... netiks.... 
56. Ja tēvs ir miris ...no viņa dēliem būs ... māja ir vecākā brāļa māja. 

57. Ja vērsis ir ticis pazaudēts lopu aplokā, tad ganiem viņš jāaizstāj ar citu vērsi. 
58. Ja aita ir tikusi pazaudēta aitu aplokā, tad ganiem viņa jāaizstāj ar citu aitu. 


59. Ja vērsis, aita, ēzelis vai cūka ir pazaudēti starp mājām vai pilsētas apgabalā, tad apgabala 
atbildīgajiem tie ir jāatlīdzina ar tādu pašu mājdzīvnieku, kāds ir ticis pazaudēts. 


60. Ja cilvēks neko nav pazaudējis, bet viņš ir paziņojis: *"Es esmu kaut ko pazaudējis”, tad, kad 
rajonā ir pierādīts ka (viņš ir melojis), tad viņš ir jānogalina, bet rajons atņem viņam visus 
īpašumus. 


61. Nigdir (?) nodeva par 1 nozagtu vērsi ir 1 barigs; nigdir (?) nodeva par 1 nozagtu ēzeli ir 3 
ban; nigdir (?) nodeva par 1 nozagtu aitu ir (jāmaksā) 1 ban jaunajā gadā. 


62. Ja cilvēks vēršas tiesā pret citu cilvēku, pēc tam, kad viņš ir trešo reizi licis viņam (tiesai) 


ierasties, tad prasība ir izbeidzama'. 


63. Ja ziemā vīrietis ir noalgojis 60 guru laivu, tad tās nigdir (?) nodeva būs 1 ban, tās nomas 
likme uz vienu dienu būs... 


64. Ja vīrietis ir noalgojis 60 guru laivu, tad: par 30 (?) tā nigdir nodeva būs 3 ban par 1 gur; par 
20 (?) tā nigdir nodeva būs 2 ban par 1 gur; par 10 (?) tā nigdir nodeva būs 1 ban par 1 gur. 


! Respektīvi par vienu un to pašu lietu var tiesāties trīs reizes. 


[n skaits rindu bojāts] 


65. Mājas celtnieka vienas dienas alga būs 3 ban, galdniekam, ādas apstrādātajām, niedru paklāju 
izgatavotājam, filca veidotājam, metālkalējam, zeltkalim vai akmens griezējam viņu ražas laikā 
algas būs 3 ban viņu ziemas (alga) būs 2 ban katram. 


66. Ja cilvēks ir salauzis savas kājas kaulu, bet ārsts ir viņu saārstējis, tad alga par to ir 5 šekeļi 
sudraba. 


67. Ja cilvēku ir sakodis lauva, bet ārsts viņu ir saārstējis, tad viņa alga par to ir 5 šekeļi sudraba. 
68. Ja cilvēkam ir atgriezta viņa redze, tad ārsta alga par to būs 2 šekeļi sudraba. 


69. [...] 


Epilogs: 


—x x 


Persona, kas izdzēš šo uzrakstu un uzraksta tajā savu vārdu, vai šī lāsta dēļ mudina to darīt citu, 
un persona, kas izdzēš šo uzrakstu un ir uzrakstījis viņa vārdu, kuru nevajadzētu rakstīt, vai šī 
persona ir valdnieks, ens vai pārvaldnieks .. tad, lai tas, kurš sēdēja tronī sēž putekļos. Lai viņa 
ļaudis klīst pa niedru būdām (?). Lai viņa pilsēta būtu nepatīkama pilsēta Enlilam. Lai viņa 
pilsētas vārti stāv vaļā. Lai viņa pilsētas jaunieši ir akli vergi. Lai viņa pilsētas jaunās sievietes 
nespētu dzemdēt. Lai viņa pilsētas dievi Enki, Iškur un Ašnan, ar Enlila paaugstinātu varenību ... 
nav... Lai neviens nebūvē... liellopu aizgaldus ... ; lai neviens ... viņam... aitu aitas. 


(šx] 

Pilsēta ... 
„..labvēlīgs... 
Lai tā.... 


Urnammu! ... 


! https://cdli.ucla.edu/search/archival view.php?ObjectID=P432130 [apskatīts 22.03.2021.) 








